Selīna Vancāne
Selīna Vancāne (dzimusi 1984. gada 13. jūlijā) ir Latvijas politiķe Rīgas domes deputāte. Pārstāv partiju "Progresīvie". Ieguvusi Latvijas Universitātes bakalaura grādu politikas zinātnē un maģistra grādu vides pārvaldībā, šobrīd Rīgas Tehniskās universitātes doktorante vides inženierzinātnēs. Pārstāv partiju "Progresīvie". 2020. gada Rīgas domes ārkārtas vēlēšanās S. Vancāne tika ievēlēta Rīgas domē no saraksta "Attīstībai/Par!/Progresīvie" kā bezpartejiska pilsoniskā aktīviste, pārstāvot Teikas apkaimes biedrību. Kopš 2022. gada 8. novembra ir Rīgas domes Mājokļu un vides komitejas priekšsēdētāja, pārņemot šo amatu no 14. Saeimā ievēlētā Edmunda Cepurīša. Vairāk nekā desmit gadu darbojoties Eiropas un Latvijas nevalstiskajās organizācijās, S. Vancāne ir iesaistījusies ilgtspējīgas publisko investīciju, klimata un enerģētikas politikas veidošanā. Aktīvi iesaistījusies pret plānoto apbūvi bijušā sporta biedrības "Marss" velotreka teritorijā. Kandidēja 2024. gada Eiropas Parlamenta vēlēšanās, bet netika ievēlēta.